b'\n_START_ARTICLE_\nVera Osoianu\n_START_SECTION_\nBiografie\n_START_PARAGRAPH_\nN\xc4\x83scut\xc4\x83 la 12 octombrie 1955, \xc3\xaen comuna Unteni, jude\xc8\x9bul B\xc4\x83l\xc8\x9bi, azi raionul F\xc4\x83le\xc8\x99ti. A \xc3\xaenv\xc4\x83\xc8\x9bat la Universitatea de Stat din Moldova, Facultatea de biblioteconomie \xc8\x99i bibliografie (1973-1977). A urmat studiile la Cursurile de instruire continu\xc4\x83 (1988, Institutul de cultur\xc4\x83, Moscova), Cursurile de perfec\xc8\x9bionare (1993, Bu\xc8\x99teni, Rom\xc3\xa2nia), Formarea formatorilor: training (1998), Managementul resurselor informa\xc8\x9bionale: training (1999), Personalul de bibliotec\xc4\x83: recrutare, selectare, integrare profesional\xc4\x83: training (1999), studii \xc8\x99i documentare la Biblioteca Publica Boston \xc8\x99i internship la Biblioteca Congresului SUA (august-decembrie 2002), Biblioteca Or\xc4\x83\xc8\x99eneasc\xc4\x83 Helsinki (aprilie 2003), stagiu de documentare \xc3\xaen Biblioteca Na\xc8\x9bional\xc4\x83 a Fran\xc8\x9bei (decembrie 2003). Din 1977 este angajat\xc4\x83 \xc3\xaen Biblioteca Na\xc8\x9bional\xc4\x83 a Republicii Moldova; din 2001 \xe2\x80\x93 coordonator la Centrul de instruire continu\xc4\x83 \xc3\xaen biblioteconomie \xc8\x99i \xc8\x99tiin\xc8\x9ba inform\xc4\x83rii, din 2003 \xe2\x80\x93 director adjunct._NEWLINE_Vera Osoianu este specialist \xc3\xaen domeniul biblioteconomiei, manager. Membru al Consiliului Biblioteconomic Na\xc8\x9bional, membru al biroului Asocia\xc8\x9biei Bibliotecarilor din Republica Moldova, redactor-\xc8\x99ef adjunct al revistei Magazin bibliologic, director a patru proiecte sus\xc8\x9binute de Ambasada SUA \xc3\xaen Moldova, director a patru proiecte sus\xc8\x9binute de Funda\xc8\x9bia Soros. Organizator ale 12 edi\xc8\x9bii a Simpozionului Anul Bibliologic.\n_START_SECTION_\nMerite, recunoa\xc8\x99teri, decora\xc8\x9bii\n_START_PARAGRAPH_\nI-au fost acordate Diploma Ministerului Culturii al Rom\xc3\xa2niei, Ordinul Steaua Rom\xc3\xa2niei \xc3\xaen grad de Ofi\xc8\x9ber (2000) \xc8\x99i medalia Meritul civic (2002).'